เวลาเรามีประจำเดือนวันแรกประจำเดือนจะมาเยอะมากค่ะ แต่หลังจากเรากินยาคุมไปครั้งแรก ประจำเดือนวันแรกของเราก็มาน้อย มากะปริบกะปรอย มันจะเป็นอันตรายหรือเปล่าคะ ช่วยตอบทีค่ะ
สวัสดีค่ะ ผลข้างเคียงของการทานยาคุมกำเนิดที่อาจพบได้ คือการมีเลือดออกกะปริดกะปรอยในระหว่างรอบประจำเดือน โดยเฉพาะยาคุมกำเนิดชนิดที่มีฮอร์โมนต่ำ แต่ส่วนใหญ่มักพบในช่วงแรกของการทานยา เมื่อทานต่อเนื่องไปประมาณ 2 แผง อาการเลือดออกจะค่อยๆ ลดน้อยลงจนหายไปค่ะสำหรับประจำเดือน การทานยาคุมกำเนิดอาจทำให้มีประจำเดือนมาน้อยได้ โดยเฉพาะยาคุมกำเนิดชนิดที่มีฮอร์โมนต่ำเช่นกัน เพราะฮอร์โมนจากยาจะไปทำให้เยื่อบุโพรงมดลูกฝ่อบางลง และเมื่อทานต่อเนื่องไปนานๆ อาจทำให้ประจำเดือนขาดหายไปได้ แต่ไม่ได้อันตรายแต่อย่างใด เมื่อหยุดทานยาคุมกำเนิด ประจำเดือนก็จะกลับมาเป็นปกติดเหมือนเดิมค่ะ